b'\n_START_ARTICLE_\nAbsalom Baird\n_START_SECTION_\n\xc5\xbdivljenjepis\n_START_PARAGRAPH_\nLeta 1841 je kon\xc4\x8dal \xc5\xa1olanje na pripravljalnem oddelku Kolid\xc5\xbea Washington (Washington College) (dana\xc5\xa1nji Kolid\xc5\xbe Washington & Jefferson), nato pa je vstopil v Voja\xc5\xa1ko akademijo ZDA, kjer je kot deveti v letniku 43 \xc5\xa1tudentov diplomiral leta 1849. V letih 1852\xe2\x88\x9259 je na West Pointu bil predavatelj matematike, nato pa je do leta 1861 slu\xc5\xbeboval v Teksasu in v Virginiji._NEWLINE_Ko je leta 1861 izbruhnila ameri\xc5\xa1ka dr\xc5\xbeavljanska vojna, je bil Baird povi\xc5\xa1an v brevetnega stotnika. Za zasluge med prvo bitko za Bull Run, ko je slu\xc5\xbeil pod poveljstvom brigadnega generala, je bil povi\xc5\xa1an v brevetnega majorja. Pozneje je postal na\xc4\x8delnik \xc5\xa1taba generalmajorja Erasmusa D. Keyesa med prvim delom obleganja Yorktowna, zakar je bil nadalje povi\xc5\xa1an v brigadnega generala prostovoljcev. Aprila 1862 je postal poveljnik 27. brigade 7. divizije Armade Ohia, pri \xc4\x8demer je slu\xc5\xbeil pod poveljstvom generalmajorja Carlosom Buellom. Pozneje je postal poveljnik 3. divizije Armade Kentuckyja, ki se je slabo odrezala med bitko za Thomposonovo postajo, pri \xc4\x8demer pa Baird ni bil prisoten. Z divizijo se je nato boril tudi med bitko na reki Harpeth, nato pa je bila divizija dodeljena Armadi Cumberlanda, pri \xc4\x8demer je bila preimenovana v 1. divizijo 14. korpusa, kateremu je poveljeval generalmajor George Henry Thomas. Na tem polo\xc5\xbeaju se je odlikoval med bitko za Chickamaugo in med chattanoo\xc5\xa1ko kampanjo (Chattanooga Campaign), tako da je bil povi\xc5\xa1an v brevetnega polkovnika Regularne vojske. Med atlantsko kampanjo je vodil napad brigade med bitko za Jonesborough, zakar je leta 1896 prejel medaljo \xc4\x8dasti. V sklopu Shermanovega mar\xc5\xa1a proti morju in poznej\xc5\xa1e karolinske kampanje je vodil svojo divizijo med bitko za Bentonville. Ob koncu vojne je Baird imel brevetni \xc4\x8din generalmajorja in stalni \xc4\x8din podpolkovnika._NEWLINE_Po vojni je postal poveljnik Oddelka za Louisiano in nato postal pomo\xc4\x8dnik generalnega in\xc5\xa1pektorja. Leta 1885 je bil s \xc4\x8dinom stalnega brigadnega generala imenovan za generalnega in\xc5\xa1pektorja Kopenske vojske ZDA. \xc4\x8cez dve leti, leta 1887, je odpotoval v Francijo, kjer je bil opazovalec na voja\xc5\xa1kih manevrih; v tem \xc4\x8dasu je prejel tudi legijo \xc4\x8dasti._NEWLINE_Leta 1896 je prejel medaljo \xc4\x8dasti za vodenje naskoka med bitko za Jonesborough._NEWLINE_Umrl je blizu Baltimora in je pokopan na sekciji 1 (razdelek 55) na Nacionalnem pokopali\xc5\xa1\xc4\x8du Arlington.\n_START_SECTION_\nOdlikovanja\n_START_PARAGRAPH_\nLeta 1896 je prejel medaljo \xc4\x8dasti z naslednjo utemeljitvijo:_NEWLINE_Prostovoljno vodil lo\xc4\x8deno brigado v napadu na sovra\xc5\xbenikove polo\xc5\xbeaje..'